Βαλκανικοί Αγώνες Στίβου 1938

Οι ΙΧ Βαλκανικοί Αγώνες Στίβου 1938 διεξήχθησαν στο Βελιγράδι, στο "Στάδιο Μπεογκράτσκι", από τις 11 ως τις 18 Σεπτεμβρίου. Νικήτρια αναδείχθηκε και πάλι η Ελλάδα.

Χρονικό των αγώνων

Στους αγώνες δεν μετείχε η Βουλγαρία, η οποία τα προηγούμενα χρόνια μετείχε συμβολικά με δυο-τρεις αθλητές. Είναι χαρακτηριστικό πως αυτή τη φορά για να μην υπάρξει κάποια ατομική συμμετοχή εκδόθηκε ειδική υπουργική απόφαση που απαγόρευε τη συμμετοχή Βούλγαρων αθλητών στη διοργάνωση. Έτσι η Βουλγαρία δεν πήρε μέρος σε αυτή ούτε άλλη προπολεμική βαλκανιάδα.

Οι αγώνες ξεκίνησαν την Κυριακή 11 Σεπτεμβρίου με την τελετή έναρξης και το αγωνιστικό πρόγραμμα της Α΄ ημέρας και ολοκληρώθηκαν το επόμενο σαββατοκύριακο 17 και 18 Σεπτεμβρίου με τα αγωνίσματα της Β΄ της Γ΄ ημέρας, τις απονομές και την τελετή λήξης. Ο τύπος παρουσίαζε ως φαβορί για την πρώτη θέση στην ομαδική βαθμολογία την Γιουγκοσλαβική ομάδα, η οποία μάλιστα μετά την Α΄ ημέρα των αγώνων με πέντε πρώτες νίκες προηγείτο με 15β διαφορά. Μετά τα αγωνίσματα του Σαββάτου η διαφορά μειώθηκε στους 9β. Τελικά, νικήτρια αναδείχθηκε και πάλι η Ελλάδα, η οποία παρέλαβε ειδικό βαρύτιμο κύπελλο που αθλοθέτησε ο βασιλιάς της Ρουμανίας.

Η διοργάνωση υπήρξε ιδιαίτερα επιτυχημένη, μιας και η Ομοσπονδία προσπάθησε να αντιγράψει το τελετουργικό της Ολυμπιάδας του Βερολίνου, έχοντας την οικονομική και ηθική αρωγή του κράτους. Το στάδιο χωρητικότητας 6.000 θεατών ήταν κατάμεστο. Εκτός από το αγωνιστικό κομμάτι, κατά τη διάρκεια της "Βαλκανικής Εβδομάδας", όπως την ονόμασαν οι Γιουγκοσλάβοι διοργανωτές, πραγματοποιήθηκε παρέλαση των αθλητών στους κεντρικούς δρόμους του Βελιγραδίου και άλλα δρώμενα γα αθλητές και συνοδούς, όπως: προβολή ταινίας από τους ολυμπιακούς αγώνες, εκδρομή με ποταμόπλοιο στο Σάβο και στο Δούναβη, διασκέδαση με ορχήστρα.

Παράλληλα, έγινε το διαβαλκανικό αθλητικό συνέδριο, στο οποίο αποφασίστηκε να ενταχθούν στο πρόγραμμα των αγώνων τα 3.000μ στιπλ και το δέκαθλο, να καθιερωθούν βαλκανικά ρεκόρ στίβου και να αφαιρεθεί από το πρόγραμμα η ελληνική δισκοβολία. Τελικά, τα στιπλ δεν έγιναν, διότι δηλωσαν συμμετοχή μόνο τρεις αθλητές. Το βαλκανικό δέκαθλο ανέλαβε να οργανώσει η Ρουμανία σε ξεχωριστές ημερομηνίες. Επίσης, συζητήθηκε η δημιουργία Μικτής Βαλκανικής αθλητικής ομάδας και η συμμετοχή της σε διεθνείς αγώνες, όπως π.χ. με την Ουγγαρία η οποία κατέθεσε σχετικό αίτημα διεξαγωγής Ουγγρο-βαλκανικών αγώνων.

Μόλις επέστρεψαν στην Ελλάδα οι Έλληνες βαλκανιονίκες τιμήθηκαν από την πολιτεία. Το βράδυ της 23ης Σεπτεμβρίου τούς δεξιώθηκαν στο ξενοδοχείο "Κινγκ Τζορτζ" οι υπουργοί Παιδείας Γεωργακόπουλος και Πρωτευούσης Κώστας Κοτζιάς. Επίσης, ο Κώστας Κοτζιάς τους απένειμε ειδικά αναμνηστικά μετάλλια μεγάλου σχήματος, τα οποία είχαν παραγγελθεί στο Παρίσι και απεικόνιζαν την κεφαλή της Αθηνάς στην μία όψη και ένα στέφανο δάφνης στην άλλη. Τα μετάλλια απονεμήθηκαν κατά τη διάρκεια της β΄ ημέρας των αθλητικών αγώνων τα "Δάλλεια" που διοργάνωσε στο Στάδιο ο Πανιώνιος με συμμετοχή όλων των πρωταθλητών στις 24-25 Σεπτεμβρίου 1938.

Οι νικητές

 Αγωνίσματα  Νικητής Επίδοση <center> 100μ20px Αλεξάνταρ Στεφάνοβιτς10.8<center> 200μ  20px Φέρντιναντ Κλινκ 22.5<center> 400μ  Φερίτ Γκορέν 49.4<center> 800μ 20px Εμίλ Γκόρτσεκ  1.57.8<center> 1500μ 20px Εμίλ Γκόρτσεκ 4.05.4<center> 5.000μ  20px Ίβε Κρεβς  15.39.4<center> 10.000μ    20px Κριστέα Ντίνου  32.15.2<center> Μαραθώνιος*     20px Αθανάσιος Ραγάζος  2:30.38*<center> 110μ εμπ.    20px Mπορίς Χαντζέκοβιτς 15.0  <center> 400μ εμπ.  20px Χρήστος Μάντικας 56.0<center> 3.000μ στιπλ   δεν έγινε <center> Σκυταλοδρομία 4Χ100μ 20px Ελλάδα   43.3<center> Σκυταλοδρομία 4Χ400μ20px Γιουγκοσλαβία  3.25.4<center> Σκυταλοδρομία Βαλκανική 1.500μ    20px Γιουγκοσλαβία  3.23.2<center> Μήκος  20px Γρηγόριος Λαμπράκης6,94 <center> Ύψος   20px Φριτζ Μαρτίνι 1,85 <center> Τριπλούν  20px Γιάννης Παλαμιώτης 14,45<center> Επί κοντώ 20px Γεώργιος Θάνος 3,91<center> Σφαιροβολία   20px Αλεξάνταρ Κοβάσεβιτς 14,58 <center> Δισκοβολία      20px Νίκος Σύλλας 49,60<center> Ελληνική δισκοβολία      20px Νίκος Σύλλας 40,12<center> Ακοντισμός      20px Ναπολέων Παπαγεωργίου 58,48<center> Σφυροβολία   20px Πέταρ Γκόιτς 58,48

Βαθμολογία

ΘέσηΧώραΝίκεςΒαθμοί*<center>1 20px Ελλάδα<center> 9<center> 125<center>2 20px Γιουγκοσλαβία<center>11<center>114,5<center>3  Ρουμανία<center>1<center>58<center>4  Τουρκία<center>1<center>28,5<center>5  Αλβανία<center>0<center>4
*Σημείωση: Βαθμολογήθηκαν με 6-5-4-3-2-1 β. οι έξι πρώτοι.    

*Σημείωση: Η απόσταση ήταν μικρότερη από την κανονική, περίπου 40 χλμ, και το ρεκόρ δεν μέτρησε ως ρεκόρ μαραθωνίου. Ο αγώνας έγινε στη διαδρομή "Βελιγράδι-Ίντζια", πλησιάζοντας τα βουλγαρικά σύνορα και επιστροφή στο Στάδιο.

Βαλκανικοί Αγώνες ΣτίβουΠρωταθλητής 1938 <center> 200px     Ελλάδα

Πηγές
BALKAN GAMES/CHAMPIONSHIPS. 
"Η χρυσή ιστορία των αγώνων", Αθλητική Ηχώ, 10/8/1979.
"Αθλητικό Βήμα", 9/9/1938 κ.επόμ., ψηφ. σελ. 531 κ.επόμ.
"Βραδυνή", 10 ως 19/9/1938.
"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.


Κατηγορία:Στίβος το 1938
Κατηγορία:Αθλητισμός στο Βελιγράδι